《和光道春日雨寒》
宋代·华镇

细风密雨冷相添，天右馀寒势未歼。漠漠乱丝凝旷野，涓涓碎玉下重檐。

凌晨预约阳光发，入夜先闻霰雪兼。蝶梦未成攲宝枕，铜壶声咽冻孤蟾。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。